Krugertelegrammet
Krugertelegrammet, lykønskningsmeddelelse 3.1.1896 fra den tyske kejser, Vilhelm 2., til Transvaals præsident, Paul Kruger, i anledning af, at forsøget på at styrte republikkens regering, det såkaldte Jameson Raid, anført af Leander Starr Jameson, var slået tilbage.
Tysklands hensigt med telegrammet var at søge en tilnærmelse til Storbritannien ved at demonstrere britisk isolation i det sydlige Afrika; det medførte imidlertid stor britisk modstand mod Tyskland.